Надежда за Италия : забавя се ръстът на броя смъртни случаи Германските власти са готови да помогнат на страната , твърди източник на Bloomberg Броят на смъртните случаи от избухването на коронавирусната епидемия в Италия нарасна с 602 в понеделник – най - малкото увеличение от четири дни , докато броят на новите случаи се забавя . Всичко това засилва надеждите , че най - лошата фаза от епидемията може би отминава , предава Ройтерс . Агенцията за гражданска защита заяви , че броят на жертвите на Covid - 19 този месец е достигнал 6077 , а потвърдените случаи до момента са 63 927 , като за последните 24 часа са се увеличили с 4789 – най - малкият ръст от пет дни . „ Днес е може би първият позитивен ден , който има в този труден , много тежък месец " , коментира Джулио Галера , ръководител на здравната служба в област Ломбардия . Това е и най - тежко засегнатият регион от епидемията . „ Не е време да обявим победа , но започваме да виждаме светлината в края на тунела “ , заяви той пред репортери . Въпреки това има и значителен спад на броя на направените тестове , а ръководителят на Националния здравен институт на Италия Силвио Брусаферо заяви , че е прекалено рано да се каже дали скорошният спад на смъртните случаи дневно и на новозаразените ще продължи . Профсъюзи в Ломбардия обявиха по - рано , че планират да излязат на стачка в сряда , за да защитят здравето на своите работници , посочвайки , че правителственото постановление за временно спиране на бизнеси заради спешната ситуация с коронавируса съдържа твърде много вратички . Италия се бори с най - смъртоносната епидемия от респираторното заболяване . 62 % от починалите от Covid - 19 в страната са в Ломбардия , най - населеният и най - развит регион на държавата . Заповедта на правителството , подписана в неделя , гласи , че всички освен „ съществените “ бизнеси трябва да затворят врати до 3 април , като беше даден списък с изключения , който има за цел да позволи на веригата на доставките в страната да продължи да работи . Междувременно стана ясно , че германските власти са готови да помогнат на Италия да премине през здравната криза и се подготвя да подкрепят страната със спешен заем от спасителния фонд на еврозоната , пише Bloomberg , позовавайки се на анонимен източник . Предпочитаният вариант от Берлин щеше да е Италия да получи засилена кредитна линия от Европейския механизъм за стабилност с минимални условия , твърди представител на германските власти , запознат с идеите на правителството . Германците също така са притеснени , че Италия вече имаше значителни структурни проблеми преди вируса да я застигне и те може да трябва да се адресират , когато кризата с Covid - 19 приключи , допълва източникът . Финансовите министри от еврозоната ще проведат конферентен разговор , в рамките на който ще обсъдят следващите си стъпки . Говорителят на френския финансов министър заяви на пресконференция във вторник , че се обсъждат всякакви възможности , а Европейската комисия обяви , че ще бъдат взети необходимите мерки .